Document ID: 32009R1154

KOMMISSIONENS FORORDNING (EF) Nr. 1154/2009
af 27. november 2009
om ændring af Rådets forordning (EF) nr. 747/2001 for så vidt angår fællesskabstoldkontingenter for visse landbrugsprodukter med oprindelse i Israel
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 747/2001 af 9. april 2001 om forvaltning af fællesskabstoldkontingenter og referencemængder for varer, der er præferenceberettigede i medfør af aftalerne med visse Middelhavslande og om ophævelse af forordning (EF) nr. 1981/94 og (EF) nr. 934/95 (1), særlig artikel 5, stk. 1, litra b), og
ud fra følgende betragtninger:
(1)
I 2008 blev der indgået en aftale i form af brevveksling mellem Det Europæiske Fællesskab og Staten Israel om gensidige liberaliseringsforanstaltninger for landbrugsprodukter, forarbejdede landbrugsprodukter og fisk og fiskevarer, udskiftning af protokol 1 og 2 og bilagene hertil og ændringer til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side, i det følgende benævnt »aftalen«, der er godkendt ved Rådets afgørelse 2009/855/EF (2).
(2)
I aftalen er der fastsat nye toldkontingenter for (forarbejdede) landbrugsprodukter med oprindelse i Israel og ændringer af de eksisterende toldkontingenter for sådanne produkter i forordning (EF) nr. 747/2001. Endvidere er der ikke mere fastsat toldindrømmelser inden for referencemængderne.
(3)
Forordning (EF) nr. 747/2001 bør derfor ændres med henblik på at gennemføre bestemmelserne for de nye toldkontingenter, ændre de eksisterende toldkontingenter og afskaffe referencemængderne.
(4)
Ved beregningen af toldkontingenter for det første anvendelsesår bør det i overensstemmelse med aftalen fastsættes, at størrelsen af de toldkontingenter, for hvilke kontingentperioden begynder før datoen for aftalens ikrafttræden, bør reduceres med en andel svarende til den del af perioden, der ligger forud for nævnte dato.
(5)
Da aftalen træder i kraft den 1. januar 2010, bør forordningen anvendes fra denne dato.
(6)
Foranstaltningerne i denne forordning er i overensstemmelse med udtalelse fra Toldkodeksudvalget -
UDSTEDT FØLGENDE FORORDNING:
Artikel 1
Bilag VII til forordning (EF) nr. 747/2001 erstattes af teksten i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 1. januar 2010.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. november 2009.

Labels: 3
18
6